CELEX: 31980D0790
Language: el
Date: 1980-07-25 00:00:00
Title: 80/790/ΕΟΚ: Απόφαση της Επιτροπής της 25ης Ιουλίου 1980 περί των όρων υγιεινής και του υγειονομικού πιστοποιητικού κατά την εισαγωγή νωπών κρεάτων προελεύσεως Φινλανδίας

Avis juridique important

|

31980D0790

80/790/ΕΟΚ: Απόφαση της Επιτροπής της 25ης Ιουλίου 1980 περί των όρων υγιεινής και του υγειονομικού πιστοποιητικού κατά την εισαγωγή νωπών κρεάτων προελεύσεως Φινλανδίας  

Επίσημη Εφημερίδα αριθ. L 233 της 04/09/1980 σ. 0047 - 0049 Ελληνική ειδική έκδοση: Κεφάλαιο 03 τόμος 30 σ. 0149  Ισπανική ειδική έκδοση: Κεφάλαιο 03 τόμος 19 σ. 0013  Πορτογαλική ειδική έκδοση : Κεφάλαιο 03 τόμος 19 σ. 0013 

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1980 περί των όρων υγιεινής και του υγειονομικού πιστοποιητικού κατά την εισαγωγή νωπών κρεάτων προελεύσεως ΦινλανδίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων προελεύσεως τρίτων χωρών(1), όπως τροποποιήθηκε  τελευταία από την οδηγία 77/98/ΕΟΚ(2), και ιδίως το άρθρο 16,  Εκτιμώντας:  ότι μετά από μία κτηνιατρική αποστολή της Κοινότητος φαίνεται ότι η υγειονομική κατάσταση της Φινλανδίας είναι άριστη, σταθερή και ελέγχεται απολύτως από καλώς διαρθρωμένες και οργανωμένες κτηνιατρικές υπηρεσίες, ιδίως όσον αφορά τις ασθένειες που  μεταδίδονται με τα κρέατα- ότι, επί πλέον, με επιστολή της 23ης Μαΐου 1980, οι υπεύθυνες κτηνιατρικές αρχές της Φινλανδίας επιβεβαίωσαν ότι η Φινλανδία είναι απαλλαγμένη της πανώλους των βοοειδών, του αφθώδους πυρετού, της αφρικανικής πανώλους των χοιροειδών, της κλασικής  πανώλους των χοίρων, της μολυσματικής παραλύσεως των χοίρων (ασθένεια του Teschen) και της φυσαλώδους νόσου των χοίρων από δώδεκα μηνών τουλάχιστον και ότι κανένας εμβολιασμός κατά των νόσων αυτών δεν έγινε στη χώρα αυτή κατά το ίδιο χρονικό διάστημα- ότι οι υπεύθυνες κτηνιατρικές αρχές της Φινλανδίας συμφώνησαν να κοινοποιούν στην Επιτροπή των Ευρωπαϊκών Κοινοτήτων και στα Κράτη Μέλη, δια του τηλετύπου ή δια τηλεγραφήματος, εντός είκοσι τεσσάρων ωρών το αργότερο, την επιβεβαίωση της εμφανίσεως  οιασδήποτε από τις προαναφερόμενες νόσους ή την απόφαση να καταφύγουν στον εμβολιασμό εναντίον μιας απ' αυτές- ότι οι όροι υγειονομικού ελέγχου και το υγειονομικό πιστοποιητικό πρέπει να προσαρμόζονται στην ιδιαίτερη κατάσταση της συγκεκριμένης χώρας- ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μονίμου Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Τα Κράτη Μέλη επιτρέπουν την εισαγωγή νωπών κρεάτων οικοσίτων ζώων του βοείου, χοιρείου, προβείου και αιγείου είδους, καθώς και των οικοσίτων μονόπλων προελεύσεως Φινλανδίας, υπό την επιφύλαξη ότι τα κρέατα αυτά ανταποκρίνονται στους όρους που  καθορίζονται στο υγειονομικό πιστοποιητικό, το οποίο περιλαμβάνεται στο παράρτημα και πρέπει να συνοδεύει την αποστολή.   Άρθρο 2  Η παρούσα οδηγία δεν εφαρμόζεται στις εισαγωγές αδένων και οργάνων που επιτρέπονται από τη χώρα προορισμού για την παρασκευή φαρμακευτικών προϊόντων.   Άρθρο 3  Η παρούσα απόφαση είναι εφαρμόσιμη από 1ης Ιανουαρίου 1981.   Άρθρο 4  Η παρούσα απόφαση απευθύνεται στα Κράτη Μέλη.  Έγινε τις Βρυξέλλες, στις 25 Ιουλίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 302 της 31.12.1972, σ. 28.  (2) ΕΕ αριθ. Ν 26 της 31.1.1977, σ. 81.      ΠΑΡΑΡΤΗΜΑ   ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Για νωπά κρέατα(1) κατοικιδίων βοοειδών, χοιροειδών, προβατοειδών και αιγοειδών, καθώς και κατοικιδίων μονόπλων, τα οποία προορίζονται για την Ευρωπαϊκή Οικονομική Κοινότητα Χώρα προορισμού:.....  Αριθμός αναφοράς του πιστοποιητικού καταλληλότητος(2):.....  Χώρα εξαγωγής: ΦΙΝΛΑΝΔΙΑ Υπουργείο:.....  Υπηρεσία:.....  Σχετικά:.....  (Προαιρετικό) I. Ταυτότης των κρεάτων:  Κρέατα εκ.....  (Είδος ζώου) Είδος τεμαχίων:.....  Είδος συσκευασίας:.....  Αριθμός τεμαχίων ή μονάδων συσκευασίας:.....  Καθαρό βάρος:.....  II. Προέλευση των κρεάτων:  Διεύθυνση(-εις) και αριθμός(-οί) κτηνιατρικής εγκρίσεως(2) του (των) εγκεκριμένου(-ων) σφαγείου(-ων):.....  .....  Διεύθυνση(-εις) και αριθμός(-οί) κτηνιατρικής εγκρίσεως(2) του (των) εργαστηρίου(-ων) τεμαχισμού:.....  .....  III. Προορισμός των κρεάτων:  Τα κρέατα αποστέλλονται από:.....  (Τόπος αποστολής) στ.....  (Χώρα και τόπος προορισμού) με το ακόλουθο μεταφορικό μέσο(3):.....  Όνομα και διεύθυνση αποστολέως:.....  .....  Όνομα και διεύθυνση παραλήπτου:.....  .....  IV. Υγειονομική βεβαίωση Ο υπογεγραμμένος κτηνίατρος πιστοποιώ ότι τα νωπά κρέατα που περιγράφονται ανωτέρω προέρχονται:  - από ζώα που έχουν παραμείνει στο έδαφος της Φινλανδίας τουλάχιστον επί τρεις μήνες προ της σφαγής τους ή από της γεννήσεώς τους, αν πρόκειται για ζώα ηλικίας κάτω των τριών μηνών,  - προκειμένου περί χοιροειδών από ζώα προερχόμενα από μονάδες, όπου κατά τις προηγούμενες έξι εβδομάδες δεν δηλώθηκε κανένα κρούσμα βρουκελλώσεως των χοίρων,  - προκειμένου περί ζώων του προβείου και αιγείου είδους, από ζώα προερχόμενα από μονάδες, όπου κατά τις προηγούμενες έξι εβδομάδες δεν δηλώθηκε κανένα κρούσμα βρουκελλώσεως των προβάτων και των αιγών.  Έγινε στ..., την....  Σφραγίδα της υπηρεσίας .....  (Υπογραφή εξουσιοδοτημένου κτηνιάτρου)   (1) Νωπά κρέατα θεωρούνται εκείνα που προέρχονται από κατοικίδια ζώα του βοείου, χοιρείου, προβείου ή αιγείου είδους, καθώς και από τα κατοικίδια μόνοπλα, τα οποία προορίζονται για την ανθρώπινη κατανάλωση και δεν έχουν υποστεί καμία  επεξεργασία για την εξασφάλιση της συντηρήσεώς τους. Εν τούτοις, τα κρέατα που συντηρούνται δια του ψύχους θεωρούνται νωπά.  (2) Προαιρετικό αν η χώρα προορισμού επιτρέπει την εισαγωγή νωπών κρεάτων για χρήσεις πλην της ανθρωπίνης καταναλώσεως, σύμφωνα με το άρθρο 19 υπό α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως και για τα πλοία ο αριθμός του πλοίου.